Cargamento (informadega)

El cargamento, o in léngua inglexe Upload, in informadega, el xe el proceso de invio o traxmision de on file (o pì xenaricamente de on fluso finio de dati o informasion) da on client a on sistema remoto (ciamà server) traerso na rete informadega. L'asion contrara la xe ciamada descargamento.

 Descrision 
La navigasion web, par exenpio, la njien fata so l'architetura client-server e, dal punto de vista uxuario, la njien fata totalmente in download.

Inte la tecnoloxia de entrada in Internet co ADSL, al fluso de upload tra destinatario e sorxente de la comunicasion, xe sociada a na banda de traxmision pì cea in confronto a chela in cargamento (asimetria o xbalansamento) e de conseguensa na veloçità de traxmision pì basa, dato che sto fluso, l'è pì baso rispeto a chelo de trasferimento de informasion che pole servir a l'uxuario, dano la posibilità de on risparmio inte la banda total del canale full-duplex de comunicasion.

In particolar, el trafego de cargamento, ciapà inte el so conçeto anca el trafego de segnalasion, o sia tute le domande da parte del client-destinatario a la sorxente-server, sia aplicativo sia soto forma de Ack, o sia de conferme de pacheti regolarmente riçevui so na conesion TCP.

El conçeto de cargamento l'è fondamental anca inte le architeture de programi conpagno a conpagno (come a exenpio: eMule, Direct Connect, Bearshare) dato che la so configurasion porta canbiamenti a la cuantità de file che permetemo de descargar dai uxuari al de fora che a so volta da la so banda de cargamento. Xe par sto cuà tanto inportante in sto caxo, torse na coreta doparasion de la banda, dividendola in modo balansà tra cargamento e descargamento. In particolar, la lentesa dei descargamenti dei PC client inte le reti P2P depende ,in poche parole, da la xà discorida capaçità in cargamento, o sia in traxmision, da parte dei PC server, da andove se xe drio descargar i dati a cauxa de la tipoloxia de aceso a la rete ADSL.

Alguni siti i ofre servisi de upload e download che i pole esar jestii in manjiera publega o co l'oblego de la rejistrasion. Existe ad exenpio programi che i mete (i condivide) i file sol web, che i njien cargai in particolari siti de upload par dopo permetare a altre persone de descargar i file che ghemo cargà a veloçità de download cristiane par la cualità de servisio domandada de solito da dall'uxuario final.

 Voxe corelade 

 Descargamento
 Trasferimento locałe

 Altri projeti 

Categoria:Architetura de internet
Categoria:tèrmani informàteghi
Categoria:Informadega